Üldkohtu (viies koda) 12. septembri 2012. aasta otsus – Itaalia vs. komisjon
(kohtuasi T‑394/06)
EAGGF – Tagatisrahastu – Aruannete kontrollimine ja heakskiitmine – Rahastamisest väljajäetavad kulud – Liikmesriigi haldusasutuste või muude asutuste viga või hooletus – Määruse (EMÜ) nr 729/70 artikli 8 lõiked 1 ja 2, ning määruse (EÜ) nr 1258/1999 artikli 8 lõiked 1 ja 2 – Komisjoni poolt määruse (EMÜ) nr 595/91 artikli 5 lõike 2 alusel edastatud teatiste hindamisega põhjendamatult viivitamine – Mõistlik tähtaeg
1.                     Tühistamishagi – Vaidlustatud akt – Seaduslikkuse hindamine akti vastuvõtmise ajal kättesaadava teabe alusel (EÜ artikkel 230) (vt punkt 43)
2.                     Kohtumenetlus – Tõendite esitamise tähtaeg – Üldkohtu kodukorra artikli 48 lõige 1 – Kohaldamisala (Üldkohtu kodukord, artikli 48 lõige 1 ja artikli 66 lõige 2) (vt punkt 45)
3.                     Kohtumenetlus – Uute väidete esitamine menetluse käigus – Tingimused – Olemasoleva väite laiendus – Lubatavus (Üldkohtu kodukord, artikli 48 lõige 2) (vt punkt 48)
4.                     Põllumajandus – Ühine põllumajanduspoliitika – Rahastamine EAGGF‑i poolt – Aruannete kontrollimine ja heakskiitmine – Komisjoni kohustused – Mõistliku aja nõude järgimine – Hindamiskriteeriumid – Rikkumine – Tagajärjed (Nõukogu määrus nr 595/91, artikli 5 lõige 2) (vt punktid 60, 62 ja 63, 68 ja 69)
5.                     Põllumajandus – Ühine põllumajanduspoliitika – Rahastamine EAGGF‑i poolt – Põhimõtted – Liikmesriikide hoolsuskohustus alusetult makstud summade tagasinõudmisel – Ulatus (EÜ artikkel 10; nõukogu määrus nr 729/70, artikkel 8 ja nõukogu määrus nr 1258/99, artikkel 8) (vt punktid 82–84)
6.                     Põllumajandus – Ühine põllumajanduspoliitika – Rahastamine EAGGF‑i poolt – Põhimõtted – Liikmesriikide hoolsuskohustus alusetult makstud summade tagasinõudmisel – Kohustuste rikkumine – Õigustus, mis tugineb ettevõtjate poolt siseriiklikes kohtutes algatatud menetluste pikkusel – Lubamatus – Sissenõudmist puudutavate siseriiklike õigusnormide tõhus kohaldamine liikmesriigi poolt – Asjaolu, mis ei näita hoolsust (EÜ artikkel 10; nõukogu määrus nr 729/70, artikkel 8 ja nõukogu määrus nr 1258/99, artikkel 8) (vt punktid 85, 91 ja 92)
7.                     Põllumajandus – EAGGF – Aruannete kontrollimine ja heakskiitmine – Keeldumine hüvitada kulutusi, mis tulenevad eeskirjade eiramisest ühenduse õigusnormide kohaldamisel – Asjaomase liikmesriigi vastuväide – Tõendamiskoormis – Jaotus komisjoni ja liikmesriigi vahel (EÜ artikkel 10; nõukogu määrus nr 729/70, artikkel 8 ja nõukogu määrus nr 1258/99, artikkel 8) (vt punktid 89, 90 ja 193)
Ese
Nõue tühistada osaliselt komisjoni 3. oktoobri 2006. aasta otsus 2006/678/EÜ, seoses Euroopa Põllumajanduse Arendus‑ ja Tagatisfondi tagatisrahastust rahastatavate kulude kontrollimise ja heakskiitmisega kohaldatava finantskohtlemise kohta teatavatel juhtudel, kui ettevõtjad on eiranud eeskirju (EÜT L 278, lk 24).
Resolutsioon
1.
Jätta hagi rahuldamata.
2.
Jätta Itaalia Vabariigi kohtukulud tema enda kanda ning mõista temalt välja Euroopa Komisjoni kohtukulud.